CELEX: 62020TN0374
Language: sk
Date: 2020-06-15 00:00:00
Title: Vec T-374/20: Žaloba podaná 15. júna 2020 – KM/Komisia

3.8.2020   
            
            
               SK
            
            
               Úradný vestník Európskej únie
            
            
               C 255/34
            
         
      Žaloba podaná 15. júna 2020 – KM/Komisia
      (Vec T-374/20)
      (2020/C 255/45)
      Jazyk konania: nemčina
      
         Účastníci konania
      
      
         Žalobkyňa: KM (v zastúpení: M. Müller-Trawinski, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej zo 7. októbra 2019 vo forme rozhodnutia „Autorité Investie du Pouvoir de Nomination (AIPN)“ č. R/627/19 z 20. marca 2020, ktorým žalovaná zamietla udeliť žalobkyni pozostalostný dôchodok, a uložil žalovanej s prihliadnutím na výklad Všeobecného súdu, aby prijala nové rozhodnutie a priznala žalobkyni pozostalostný dôchodok;
               
            
                  —
               
               
                  uložil žalovanej povinnosť nahradiť trovy konania
               
            
         Dôvody a hlavné tvrdenia
      
      Na podporu svojej žaloby žalobkyňa uvádza tieto žalobné dôvody.
      
                  1.
               
               
                  Prvý žalobný dôvod
                  Vo svojom prvom žalobnom dôvode žalobkyňa tvrdí, že je diskriminačné, ak sa na nadobudnutie nároku na dôchodok od heterosexuálnych párov vyžaduje, aby uzavreli manželstvo, ale pokiaľ ide o ostatné páry, postačuje akákoľvek iná forma trvalého registrovaného partnerstva.
               
            
                  2.
               
               
                  Druhý žalobný dôvod
                  Vo svojom druhom žalobnom dôvode žalobkyňa tvrdí, že článok 18 v spojení s článkom 20 prílohy VIII k Služobnému poriadku úradníkov Európskej únie je diskriminačný, a preto neplatný, keďže pokiaľ ide o úradníka v aktívnej službe, manželstvo v trvaní jedného roka sa považuje za stabilný vzťah, ktorý v prípade smrti úradníka oprávňuje jeho manželského partnera na nadobudnutie pozostalostného dôchodku, zatiaľ čo manželskí partneri úradníkov, ktorí uzavrú manželstvo s týmto úradníkom až po nástupe do dôchodku, musia na nadobudnutie nároku na pozostalostný dôchodok preukázať päť rokov trvania manželstva.